ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ 
Κ0Μ(93) 8 τελικό 
Βρυξέλλες, 12 Ιανουαρίου 1993 
Πρόταοη 
ΚΑΝΟΝΙΣΜΟΥ (ΕΟΙΟ ΤΟΥ ΣΥΜΒΟΥΛΙΟΥ 
για την τρόπο(ηση του κανονισμού (ΕΟΚ) αριθ. 3013/89 για την κοινή 
οργάνωση αγοράς στον τομέα του προβείου και αιγείου κρέατος και την 
τροποποίηση του κανονισμού (ΕΟΚ) αριθ. 1323/90 που καθιερώνει ειδική 
ενίσχυση για την εκτροφή προβατοειδών και αιγοειδών σε ορισμένες 
μειονεκτικές περιοχές της Κοινότητας. 
(υποβληθείσα από την Επιτροπή) 
u 
ΑΙΤΙΟΛΟΓΙΚΗ ΕΚΘΕΣΗ 
Η παρούσα πρόταση κανονισμού έχει ως αντικείμενο την εφαρμογή της 
αίτησης του Συμβουλίου κατά τη συνεδρίαση της 14ης/16ης Δεκεμβρίου 1992 
(έγγρ. SN/482/92, σ. 17) η οποία καλεί την Επιτροπή να του υποβάλει 
πρόταση με αντικείμενο: 
αφενός να θεωρήσει ότι η περίοδος εμπορίας 1992 αναγνωρίζεται ακόμη 
ως τελευταίο έτος μετάβασης προς την ενιαία πριμοδότηση όσον αφορά 
την περιοχή Ιρλανδίας/Β. Ιρλανδίας· 
αφετέρου να αυξήσει από 5,5 σε 7 ECU εξαιρετικά για την περίοδο 
εμπορίας 1992, την πριμοδότηση «αγροτικός κόσμος» που εφαρμόζεται 
στις μειονεκτικές περιοχές. 
Ο νέος κανονισμός βάσης για το πρόβειο κρέας, όπως αποφασίσθηκε το 
1989, προέβλεπε ότι το 1992 είναι το τελευταίο μεταβατικό έτος, αλλά 
υπό τον όρο ότι το Ηνωμένο Βασίλειο αποφασίζει να συνεχίσει την 
εφαρμογή της κυμαινόμενης πριμοδότησης στη Μεγάλη Βρετανία, πράγμα το 
οποίο δεν συνέβη. Η Επιτροπή, αναγνωρίζει εντούτοις ότι οι νομισματικές 
αναστατώσεις που σημειώθηκαν κατά το 1992 είχαν ιδιαίτερα αρνητικές 
επιπτώσεις στην αγορά του προβείου κρέατος στα περισσότερα κράτη μέλη 
και κυρίως στην Ιρλανδία και στη Βόρειο Ιρλανδία. Για να αμβλυνθούν οι 
αρνητικές αυτές συνέπειες όσον αφορά τους κοινοτικούς παραγωγούς η 
Επιτροπή προτείνει λοιπόν: 
να διατηρηθεί για το 1992 η ύπαρξη της περιοχής καθορισμού τιμών 
Ιρλανδία/Βόρειος Ιρλανδία (ακόμη και αν δεν υπάρχει κυμαινόμενη 
πριμοδότηση). Καθότι η απώλεια εισοδήματος που θα προκύψει 
προσεγγίζει την απώλεια του κοινοτικού εισοδήματος σύμφωνα με τον 
κανόνα που έχει ήδη χρησιμοποιηθεί για τις περιόδους εμπορίας 1990 
και 1991 (το 1992 η «προσεγγίζουσα» απώλεια εισοδήματος αποκτάται 
με συνδυασμό του 40% της απώλειας «Ιρλανδία/Βόρειος Ιρλανδία» και 
το 60% της «κοινοτικής» απώλειας)· 
να αυξηθεί από 5,5 σε 7 ECU το ποσό της πριμοδότησης «αγροτικός 
κόσμος» που εφαρμόζεται στις προβατίνες αναπαραγωγής βαρέων αμνών. 
Για τις υπόλοιπες προβατίνες και αίγες, το ποσό που ισχύει είναι 
4,9 ECU (7 0% των 7 ECU) πράγμα το οποίο ευθυγραμμίζεται με τις 
αποφάσεις που έχει ήδη λάβει το Συμβούλιο για το ζήτημα αυτό. 
Η Επιτροπή παρουσίασε ήδη χρηματοδοτικές εκτιμήσεις κατά τις 
συνεδριάσεις του Συμβουλίου της 14ης/16ης Δεκεμβρίου 1992 (123 εκατ. 
ECU το 1993). Οι εκτιμήσεις αυτές δεν λαμβάνουν υπόψη το συμπληρωματικό 
κόστος που πρέπει να προβλεφθεί εξαιτίας των αλλαγών ισοτιμίας που θα 
πραγματοποιηθούν στις αρχές του 1993. 
H ~ r 
Πρόταση 
κανονισμού (ΕΟΚ) αριθ. ... του Συμβουλίου για την τροποποίηση του 
κανονισμού (ΕΟΚ) αριθ. 3013/89 για την κοινή οργάνωση αγοράς στον 
τομέα του προβείου και αιγείου κρέατος και για την τροποποίηση του 
κανονισμού (ΕΟΚ) αριθ. 1323/90 που καθιερώνει ειδική ενίσχυση για την 
εκτροφή προβατοειδών και αιγοειδών σε ορισμένες μειονεκτικές περιοχές 
της Κοινότητας 
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, 
Έχοντας υπόψη: 
τη συνθήκη για την ίδρυση της Ευρωπαϊκής Οικονομικής Κοινότητας και 
ιδίως το άρθρο 43, 
την πρόταση της Επιτροπής, 
τη γνώμη του Κοινοβουλίου, 
Εκτιμώντας: 
ότι το άρθρο 24 του κανονισμού (ΕΟΚ) αριθ. 3013/89Î1) όπως 
τροποποιήθηκε τελευταία από τον κανονισμό (ΕΟΚ) 2069/92(2) προβλέπει 
μεταβατικές διατάξεις για τις περιόδους εμπορίας 1990, 1991 και 1992 
όσο το Ηνωμένο Βασίλειο εφαρμόζει την κυμαινόμενη πριμοδότηση για τη 
σφαγή με σκοπό να καταλήξει προοδευτικά σε καθεστώς ενιαίας 
πριμοδότησης το αργότερο για την περίοδο εμπορίας 1993· ότι το Ηνωμένο 
Βασίλειο απεφάσισε την κατάργηση της εν λόγω πριμοδότησης από την αρχή 
της περιόδου εμπορίας 1992· ότι εν τούτοις εξαιτίας των νομισματικών 
αναστατώσεων που είχαν σημαντικές συνέπειες στην κοινοτική αγορά 
προβείου κρέατος το 1992 και ιδίως στην περιοχή Ιρλανδίας/Βορείου 
Ιρλανδίας, πρέπει να παραταθούν οι μεταβατικές αυτές διατάξεις όσον 
αφορά την περιοχή αυτή μέχρι το τέλος της περιόδου εμπορίας 1992· 
(1) ΕΕ αριθ. L 289 της 07.10.1989, σ. 1 
(2) ΕΕ αριθ. L 215 της 30.07.1992, σ. 59 
ότι εξαιτίας αυτών των νομισματικών αναστατώσεων πρέπει να αυξηθεί για 
την εν λόγω περίοδο εμπορίας η ειδική ενίσχυση στο πλαίσιο των 
ενεργειών «αγροτικός κόσμος» που προβλέπεται στον κανονισμό (ΕΟΚ) αριθ. 
1323/9θ(3) όπως τροποποιήθηκε από τον κανονισμό (ΕΟΚ) αριθ. 
1743/91<4), 
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: 
'Αρθρο 1 
Στο άρθρο 24 του κανονισμού (ΕΟΚ) αριθ. 3013/89 προστίθεται η εξής 
παράγραφος : 
«7α. Όσον αφορά την περίοδο εμπορίας 1992, εξακολουθούν να 
εφαρμόζονται οι διατάξεις της παραγράφου 7 ακόμα και εάν το 
Ηνωμένο Βασίλειο δεν προσφύγει στις διατάξεις της εν λόγω 
παραγράφου». 
'Αρθρο 2 
Το κάτωθι άρθρο προστίθεται στον κανονισμό (ΕΟΚ) αριθ. 1323/92: 
«Άρθρο Ια 
Κατά παρέκκλιση του άρθρου 1 και για την περίοδο εμπορίας 1992 τα ποσά 
ανά μονάδα της ειδικής ενίσχυσης είναι τα εξής: 
- 7 ECU ανά προβατίνα για τους παραγωγούς που αναφέρονται στο άρθρο 
5 παράγραφοι 2 και 4 του κανονισμού (ΕΟΚ) αριθ. 3013/89, 
4,9 ECU ανά προβατίνα για τους παραγωγούς που αναφέρονται στο 
άρθρο 5 παράγραφος 3 του εν λόγω κανονισμού, 
- 4,9 ECU ανά αίγα για τους παραγωγούς που αναφέρονται στο άρθρο 5 
παράγραφος 5 του εν λόγω κανονισμού, 
- 4,9 ECU ανά θήλυ του πρόβειου είδους σε περίπτωση εφαρμογής του 
άρθρου 5 παράγραφος 8 δεύτερο εδάφιο του εν λόγω κανονισμού». 
(3) ΕΕ αριθ. L 132 της 23.05.1990, σ. 17 
(4) ΕΕ αριθ. L 163 της 26.06.1991, σ. 44 
f 
Άρθρο 3 
Ο παρών κανονισμός αρχίζει να ισχύει την 7η ημέρα από τη δημοσίευση του 
στην Επίσημη Εφημερίδα των Ευρωπαϊκών Κοινοτήτων. 
Ο παρών κανονισμός είναι δεσμευτικός ως προς όλα τα μέρη του και ισχύει 
άμεσα σε κάθε κράτος μέλος. 
Βρυξέλλες, 
Για το Συμβούλιο 
Ο Πρόεδρος 
ioùiS' ίΧΟ 
COM(93) 8 τελικό 
ΕΓΓΡΑΦΑ 
GR 03 
Αριυ\ καταλόγου : CB-CO-93-Q10-GR-C 
ISBN 92-77-51614-3 
Υ πηρεσία Επ ιστίιιων Εκδόσεων των Ευοωποΐ κών Ko ι νοχή των 
ί -2985 Luxembourg